CELEX: C2006/178/16
Language: et
Date: 2006-07-29 00:00:00
Title: Kohtuasi C-343/05: Euroopa Kohtu (neljas koda)  18. mai 2006.  aasta otsus — Euroopa Ühenduste Komisjon  versus  Soome Vabariik. (Liikmesriigi kohustuste rikkumine — Direktiiv 2001/37/EÜ — Tubakatoodete valmistamine, esitlemine ja müük — Suukaudseks kasutamiseks mõeldud tubakatoodete turustamise keeld — Ettenähtud tähtajaks ülevõtmata jätmine)

29.7.2006   
            
            
               ET
            
            
               Euroopa Liidu Teataja
            
            
               C 178/10
            
         Euroopa Kohtu (neljas koda) 18. mai 2006. aasta otsus — Euroopa Ühenduste Komisjon versus Soome Vabariik.
   (Kohtuasi C-343/05) (1)
   
   (Liikmesriigi kohustuste rikkumine - Direktiiv 2001/37/EÜ - Tubakatoodete valmistamine, esitlemine ja müük - Suukaudseks kasutamiseks mõeldud tubakatoodete turustamise keeld - Ettenähtud tähtajaks ülevõtmata jätmine)
   (2006/C 178/16)
   Kohtumenetluse keel: soome
   Pooled
   
      Hageja: Euroopa Ühenduste Komisjon (esindajad: L. Pignataro-Nolin ja M. Huttunen)
   
      Kostja: Soome Vabariik (esindaja: J. Himmanen)
   Kohtuasja ese
   Liikmesriigi kohustuste rikkumine — Nõukogu 13. novembri 1989. aasta direktiivi 89/622/EMÜ tubakatoodete märgistamist ja turustamise keelustamist käsitlevate liikmesriikide õigus- ja haldusnormide ühtlustamise kohta (EÜT L 359, lk 1) artikli 8a, mis lisati kõnealust direktiivi muutnud nõukogu 15. mai 1992. aasta direktiiviga 92/41/EMÜ (EÜL L 158, lk 30) ja Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta artikli 8 ülevõtmata jätmine — Komisjoni seisukoht (EÜT L 194, lk 26) — Suukaudseks kasutamiseks mõeldud tubaka turustamise keeld, mis puudutab Ahvenamaad ja Soomes registreeritud laevu
   Resolutiivosa
   
               1.
            
            
               Kuna Soome Vabariik ei taganud nõukogu 13. novembri 1989. aasta direktiivi 89/622/EMÜ tubakatoodete märgistamist ja turustamise keelustamist käsitlevate liikmesriikide õigus- ja haldusnormide ühtlustamise kohta (EÜT L 359, lk 1), muudetud nõukogu 15. mai 1992. aasta direktiiviga 92/41/EMÜ, artikli 8, mida kordab Euroopa Parlamendi ja nõukogu 5. juuni 2001. aasta direktiivi 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta artikkel 8a, ülevõtmist Ahvenamaa suhtes ega taganud nimetatud sättes ettenähtud tubakatoodete turustamise keelu järgimist Soomes registreeritud laevadel, siis on Soome Vabariik rikkunud EÜ asutamislepingust ja direktiivist 2001/37 tulenevaid kohustusi.
            
         
               2.
            
            
               Mõista kohtukulud välja Soome Vabariigilt
            
         
      (1)  ELT C 281, 12.11.2005.